Соғыс жетімі
"Соғыс жетімі" | "https://abai.kz/post/133410"
TITLE: Соғыс жетімі
URL: https://abai.kz/post/133410
META: "Соғыс жетімі" | "https://abai.kz/post/133410"
DATE: 14.05.2021
AUTHOR(s): Шерхан Мұртаза
TOTAL WORDS: 104
TEXT: 1998 жыл. 9 май еді. Жеңіс күні. Алматы. Панфилов паркіндеміз. Мереке күнімен бір-бірімізді құттықтап жатырмыз. Өзі бір “кампанбыз”. Қалың қарағай түбіне шағын дастархан жайылды. Әсіресе, жазушы Бек (Совхозбек) Тоғысбаев көңілділеу. Мен сөз кезегінде Бекке қарата: – Әкең сенің осындай азамат, жақсы жазушы болғаныңды көрмей, майданда қаза тапты, әттең… – деп едім, Бек кенет еңкілдеп жылады. Алпыстан асты ғой. Әлі бала. Әке үшін. Ес білмей, жастай қалған жетім, соғыс жетімі жылады. Міне, бұл ұлы сезім, жүрегі жібіп, елжіреді. Жүрегі елжіремейтіндерден қорқу керек. Ондайлар жазушы бола алмайды. Алпыс жылдан кейін әкесі есіне түсіп жылаған жетім. Соғыстан қалған жетім. Бұл да бір кем дүние… Шерхан Мұртаза Abai.kz
